MFCชู1ปีจ่าย3.9% ลุยบราซิล-เงินฝาก
MFC ออกกองทุนลุยตราสารหนี้บราซิล ผสมฝากเงินแบงก์อาหรับเอมิเรตส์และดูไบ ลงทุน 1 ปี คาดผลตอบแทน 3.90%
18 พ.ค. 2555

MFC ออกกองทุนลุยตราสารหนี้บราซิล ผสมฝากเงินแบงก์อาหรับเอมิเรตส์และดูไบ ลงทุน 1 ปี คาดผลตอบแทน 3.90% 
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการฟกองทุน (บลจ.) เอ็มเอฟซี กล่าวว่า บริษัทเสนอขายกองทุนเปิดเอ็มเอฟซี ตราสารหนี้ต่างประเทศ 12 เดือน ซีรีส์ 3 (I-Fix12M3) ตั้งแต่วันที่ 17-24 พ.ค. 2555 ป้องกันความเสี่ยงจากอัตราแลกเปลี่ยนเต็มจำนวน คาดผลตอบแทน 3.90% ต่อปี
ตราสารที่คาดว่ากองทุนจะลงทุน ได้แก่ เงินฝากประจำของธนาคารในสหรัฐอาหรับเอมิเรตส์ Union National Bank สัดส่วน 24% ABU DHABI Commercial Bank ADCB สัดส่วน 20% ตราสารหนี้ระยะสั้นของบราซิล ได้แก่ Banco Brandesco สัดส่วน 24% Banco Itau BBA S.A. 24% และ Banco do Brasil S.A. สัดส่วน 8% 
บลจ.บัวหลวง เปิดขายกองทุนรวมบัวหลวงตราสารหนี้ชนิดระบุวันครบกำหนด 19/12 อายุ 6 เดือน เปิดขายตั้งแต่วันที่ 16-22 พ.ค. 2555 ลงทุนในเงินฝากและตราสารหนี้ของธนาคารในต่างประเทศ ตราสารหนี้เอกชนและสถาบันการเงินในประเทศ รวมถึงตราสารหนี้ภาครัฐ คาดผลตอบแทน 3.25% ต่อปี